Saaremaa Laevakompanii

Saaremaa Laevakompanii (SLK) oli 1992–2018 tegutsenud Eesti laevandusettevõte, mille põhitegevusala oli laevadega reisijate ja sõidukite vedu Lääne-Eesti vetes. SLK-s töötas umbes 200 inimest.

Algul vedas SLK kolme kaubalaevaga paberipuitu ja puistmaterjale, reisijaid vedas alates 1994. aasta suvest, mil võitis parvlaevaliinide operaatori leidmiseks korraldatud konkursi.

Saaremaa Laevakompaniile kuulusid 2005. aastal asutatud tütarettevõte Väinamere Liinid OÜ, mis tegeleb alates 2006. aasta oktoobrist reisijateveoga Heltermaa–Rohuküla ja Kuivastu–Virtsu ning Triigi–Sõru parvlaevaliinidel, ja 2005. aasta märtsis loodud SSC Ferries OÜ (kuni 2006. aastani SLK Ferries OÜ), mis teenindas Mõntu-Ventspilsi liini, kus 2008. aastani sõitis parvlaev Scania. Saaremaa Laevakompanii tütarettevõte Narva-Line OÜ (likvideerimisel) opereeris Sillamäe-Kotka laevaliinil.

2007. aastal tellis Saaremaa Laevakompanii kolm uut parvlaeva. Esimese uue laeva Muhumaa kiilutseremoonia peeti 21. mail 2008 Klaipedas (Leedus), Eesti lipp heisati 8. märtsil 2010 Fiskerstrand Werftis (Norras). 15. märtsil asus laev Rohuküla–Heltermaa liinile. Saaremaa alustas liinil Virtsu–Kuivastu 18. juunil 2010. Hiiumaa alustas liinil Rohuküla–Heltermaa 5. mail 2011. Uued laevad mahutasid vähemalt 160 sõiduautot ja kuni 600 reisijat, need ligi 97 meetrit pikad, 18 meetrit laiad ning nende süvis oli 4 meetrit.

2016. aastal võttis TS Laevad mandri ja Lääne-Eesti saarte vahelise laevaliikluse korraldamise Saaremaa Laevakompaniilt üle. 2018. aastal kuulutas Pärnu maakohus välja Saaremaa Laevakompanii pankroti.

Laevastik
 Laev  Ehitamisaeg  Laevastikus  Laevatehas  Liin  Lipp Regula 1971 1997–2016  Jos L Meyer Werft, Saksamaa Rohuküla–Heltermaa   St. Ola 1971 2002–2017  Jos L Meyer Werft, Saksamaa Rohuküla–Heltermaa  Kõrgelaid 1987 1994–2018  Riga Shiprepair Yard, Läti Triigi–Sõru  Harilaid 1985 1994–2018  Riga Shiprepair Yard, Läti Seisab Rohuküla sadamas, vajadusel Triigi–Sõru  Aegna 19792004   Fjellstrand Aluminium Yachts AS, Norra Roomassaare–Ruhnu  Muhumaa 20092010–2019  Fiskerstrand Verft BLRT AS, Norra     Cuxhaven–Brunsbüttel  Saaremaa 20102010–2019   Fiskerstrand Verft BLRT AS, Norra  Cuxhaven–Brunsbüttel   Hiiumaa 20112011–2019   Fiskerstrand Verft BLRT AS, Norra  Kuivastu–Virtsu   Ionas 19892015    Kuivastu–Virtsu   Mercandia VIII 19872016   North East Shipbuilders Ltd Sunderland, 
Inglismaa  Kuivastu–Virtsu  

Endised laevad
Parvlaevad Vormsi, Vohilaid, Ahelaid, Harilaid, Kõrgelaid, Tehumardi, Koguva ja Hiiumaa sõitsid Lääne-Eesti saarte ja mandri vahelistel liinidel juba ajal, mil laevaühendus saartega allus Eesti Merelaevandusele. SLK omandas need laevad 1997. aastal.
 Laev  Ehitamisaeg  Laevastikus  Laevatehas   Kogumahutavus  Märkused  Praegune omanik/staatus Scania 1972 2000–2010 Aalborg Værft A/S, Taani3474  Müüdi Itaalia laevafirmale Medmar Group, kannab nime Emanuele d'Abundo Primo Viire 1989 1999–2009 North East Shipbuilders Ltd Sunderland , Inglismaa   Laev oli renditud Koguva 1979 1994–2009 Riga Shiprepair Yard, Läti 970  Sõsarlaev: Tehumardi  Lammutatud BLRTs Hiiumaa 1966 1997–2008 Høivolds Mekaniska Verksted A/S, Norra  460   2008 müüdi BLRT-sse vanarauaks Vardo 1962 1995–2008 Rauma-Repola, Soome  122   lammutatud Vironia 1977 2006–2007 Bergens Mekaniske Verksted A/S, Norra  6111  Kannab nime Kopernik ja kuulub Unity Line'ile Ofelia 1968 1998–2012 Krögerwerft GmbH, Saksamaa 3638   2012 müüdud, uus nimi Tuizidi Vormsi 1975 1997–1998    lammutatud Vohilaid 1983 1997–199? Riga Shiprepair Yard, Läti  Esimene oma tüüpi laev, sõsarlaevad: Harilaid, Kõrgelaid, Ahelaid  lammutatud Ahelaid 1986 1997–1999 Riga Shiprepair Yard, Läti  Sõsarlaevad: Harilaid, Kõrgelaid, Vohilaid  Müüdud Kanadasse, uus nimi on Nonia, vahepeal kandis nime Hull No. 100 Tehumardi 1973 1997–2004 Riga Shiprepair Yard, Läti 970  Esimene oma tüüpi laev, sõsarlaev: Koguva  lammutatud

Liinid
 Heltermaa–Rohuküla
 Sõru–Triigi 
 Kuivastu–Virtsu
 Roomassaare–Ruhnu (2005–2008)
 Pärnu–Ruhnu
 Mõntu–Ventspils (suveliin 2005–2008)
 Sillamäe–Kotka (2006–2007)
 Tallinn–Aegna (2004)

Laevafirma ajalugu
 1992 – asutati Saaremaa Laevakompanii
 1994 – algas reisijate ja kauba vedu Lääne-Eesti saarte ja mandri vahel 
 1995 – taastati Saaremaa-Hiiumaa vaheline laevaliiklus
 1997 – osteti parvlaev Regula Virtsu–Kuivastu liinile 
 1997 – osteti parvlaev Ofelia Rohuküla–Heltermaa liinile
 1997 – osteti parvlaev Vårdö (nüüd Vardo) 
 1998 – saadi Saaremaa kõige kasulikuma ettevõtte auhind 
 1999 – renditi parvlaev Viire 
 2000 – osteti parvlaev Scania
 2002 – osteti parvlaev St. Ola 
 2004 – osteti reisilaev Aegna, mis sõitis suveliinil Tallinn-Aegna
 2005 – asutati Saaremaa Laevakompanii tütarettevõte Väinamere Liinid OÜ
 2005 – Aegna asus liinile Roomassaare-Ruhnu (kuni 2008. aastani)
 2005 – loodi Saaremaa Laevakompaniile tütarettevõte SLK Ferries OÜ (hilisema nimega SCC Ferries OÜ)
 2006 – avati Sillamäe–Kotka laevaliin, millel sõitis parvlaev St. Ola, hiljem Vironia
 2008 – pandi kiil esimesele uuele parvlaevale
 2009 – lõppes parvlaeva Viire rendileping
 2010 – valmisid esimesed uued parvlaevad Muhumaa ja Saaremaa
 2010 – müüdi parvlaev Scania
 2011 – valmis kolmas uus parvlaev Hiiumaa
 2012 – müüdi parvlaev Ofelia
 2018 – kohus kulutus välja Saaremaa Laevakompanii pankrotiKohus kuulutas välja Saaremaa Laevakompanii pankroti Äripäev, 19.11.2018 (vaadatud 12.05.2020)

Viited

Välislingid
Saaremaa Laevakompanii uus koduleht
Saaremaa Laevakompanii varasem koduleht

 Meedias
 "Algas Saaremaa Laevakompanii pankrotiprotsess" ERR, 12. oktoober 2018
 ""Pealtnägija": praamiäri rahastajate sõnul püüab Leedo neile külma teha" ERR, 21. november 2018
 "Saaremaa Laevakompanii vastu on nõudeid 90 miljoni euro ulatuses" ERR, 9. mai 2019
 "Prokuratuur süüdistab Leedot koos kaaslastega SLK varalises kahjustamises" ERR, 17. jaanuar 2022

Kategooria:Eesti reederid
Kategooria:Saare maakond